Jason Robards

Jason Robards (født 26. juli 1922 i Chicago i Illinois, død 26. desember 2000 i Bridgeport i Connecticut) var en amerikansk skuespiller. Jason Robards vant to Oscar, i klassen beste mannlige birolle, en for sin rolle som «Ben Bradlee» i filmen Alle presidentens menn, (All the President's Men) og en som «Dashiell Hammett» i filmen  Julia. Aller mest er Robards kanskje for rollen som Cheyenne i westernfilmen Once Upon a Time in the West. Jason Robards vil også bli husket som en legende innen filmverdenen for hans innsats i en rekke storfilmer. Han har også portrettert Andrej Sakharov i en TV-film.

Liv og virke

Bakgrunn 
Jason Robards vokste opp i New York og Los Angeles. Etter eksamen ved Hollywood High School var han soldat i andre verdenskrig fra 1940 og ble dekorert med Navy Cross for sin tapperhet. 

Etter krigen forsøkte han først å bli profesjonell idrettsmann, men bestemte seg senere for skuespilleriet. Han studerte i dette øyemed ved American Academy of Dramatic Arts. Hans far, Hollywood-stjernen Jason Robards, Sr. hadde da allerede medvirket i over 200 filmer. I New York overlevde Robards med strøjobber ved mindre scener og i radioen.

Skuespiller 
Hans gjennombrudd kom i 1956 i Broadway-oppsetningen av Eugene O'Neills The Iceman Cometh. Han spilte i sin første film, Reisen, i 1959. Han ville først ikke arbeide i filmen ettersom har hatet Hollywood og mintes sin fars negative erfaringer. Men til tross for sin fremgang som teaterskuespillere hadde han finansielle problemer og var i behov av penger. Han ble kjent for et bredere publikum ved sin medvirkning i filmer som Long Day's Journey into Night (1962).

I 1968 medvirket Jason Robards i Sergio Leones westernfilm Ondt blod i Vesten (1968). I Sam Peckinpahs Balladen om Cable Hogue (1970) spilte han hovedrollen og samme år var han med i Tora! Tora! Tora!. 

I 1972 holdt Robards på å bli drept i en bilulykke i California. Han kjørte bilen sin inn i en fjellvegg og ble nesten drept. Hans store alkoholproblemer var en avgjørende faktor når han kræsjet inn i fjellveggen. Etter mange måneder ble Robards leget fra skadene fra ulykken. Han måtte gjennomgå plastikkirurgi i ansiktet. 

Hans comeback kom blant annet med rollen som Washington Posts sjefredaktør Benjamin C. Bradlee i All the President's men (1976), som sikret ham en Oscar for beste mannlige birolle. Allerede et år etter fikk han atter en Oscar, for sin rolle som Lillian Hellmans livspartner Dashiell Hammett i Julia. I 1981 ble han nominert til en Oscar for sin rolle som den eksentriske millionæren Howard Hughes i Melvin and Howard (1980). 

Jason Robards var på 1980-tallet nesten bare med i TV-produksjoner som Dagen etter (1983). Han spilte også i sine gamle teaterroller, blant annet i The Iceman Cometh. På 1990-tallet medvirket han i filmer som The Adventures of Huck Finn (1993), Heidi (1993) og Philadelphia (1993). På slutten av karrieren spilte han eldre patriarker eller generaler i flere filmer. 1999 hadde han med rollen som mediemogulen Earl Partridge i Magnolia sin siste filmrolle.

I desember 2000 døde Robards av lungekreft etter langs tids sykdom.

Robards var gift med skuespilleren Lauren Bacall 1961-1969.

Referanser

Eksterne lenker 
 
 
 
 

Skuespillere fra USA
Stemmeskuespillere fra USA
Oscar-vinnere (birolle)
Emmy-vinnere
Tony Award-vinnere
Personer fra USA av irsk opphav
Personer fra Chicago
Personer fra New York City
Personer fra Los Angeles
Fødsler i 1922
Dødsfall i 2000